b'\n_START_ARTICLE_\nTa teden z Juretom Godlerjem\n_START_SECTION_\nFormat\n_START_PARAGRAPH_\nJure Godler sedi za mizo pred modrim ozadjem, na katerem sta Eifflov stolp in Ljubljanski zmaj, medtem ko poro\xc4\x8da o tedenskih novicah ali politi\xc4\x8dnih temah. Vsaka epizoda je sestavljena iz kraj\xc5\xa1ih segmentov, ki so v\xc4\x8dasih med seboj tematsko tudi povezani. Godler v svojo predstavitev vna\xc5\xa1a humor, interpretacijo, imitacije in komentar; vklju\xc4\x8dno s pretiravanji, satiri\xc4\x8dnimi analogijami in referencami na pop kulturo ter slavne ljudi._NEWLINE_V levem kotu zgoraj je med komentiranjem vedno grafika, ki informira gledalca ali nadgradi humor. Naracijo prekinjajo kraj\xc5\xa1i izseki iz novic (zaradi avtorskih pravic skoraj izklju\xc4\x8dno iz dnevne informativne oddaje Danes), ob\xc4\x8dasno pa tudi posebni prispevki, ki na \xc5\xa1aljiv na\xc4\x8din prika\xc5\xbeejo bolj zapletene teme, parodirajo obstoje\xc4\x8de posnetke ali pa v stilu filmskega napovednika komentirajo aktualne teme._NEWLINE_Oddaja se obi\xc4\x8dajno za\xc4\x8dne s kraj\xc5\xa1im uvodom in pregledom dogodkov v preteklem tednu, nato pa sledijo segmenti, ki so praviloma razvr\xc5\xa1\xc4\x8deni bodisi po pomembnosti ali pa po sme\xc5\xa1nosti.'